c: text/html

text:
Barbados
'S e dùthaich eileanach anns an Roinn Charaibeach a tha ann am Barbados[1] (IPA: bɑrˈbeɪdos). Tha i na laighe ann an taobh an iar a' Chuan Siar agus sa taobh a deas a' Mhuir Chairibianach. Tha i pàirt de na h-eileanan ris an canar Lesser Antilles. Tha Naomh Bhionsant agus Naomh Lùisia san iar dheth agus Greanada agus Trianaid agus Tobago san taobh a deas dheth. Tha Barbados na ball den Cho-fhaitheas.
Iomraidhean[deasaich | deasaich an tùs]
- ↑ Atlas Sgoile Oxford le Stòrlann Nàiseanta, Oxford University Press (2010)

robotstxt: allowed

filter: keep


text:
1940
'S e bliadhna-leum a bha ann an 1940 (MCMXL).
Tachartasan[deasaich | deasaich an tùs]
Breithean[deasaich | deasaich an tùs]
- 4 am Faoilleach - Gao Xingjian, ann an Ganzhou. Sgrìobhadair às An t-Siona.
- 9 an Gearran - J. M. Coetzee, ann an Cape Town. Sgrìobhadair à Afraga a Deas.
- 21 am Màrt - Solomon Burke, ann am Philadelphia (Pennsylvania). Seinneadair às na Stàitean Aonaichte.
- 13 an Giblean - J. M. G. Le Clézio, ann an Nice. Sgrìobhadair às An Fhraing.
- 25 an Giblean - Al Pacino, ann an Eabhraig Nuadh. Actair às na Stàitean Aonaichte.
- 24 an Cèitean - Joseph Brodsky, ann an Leningrad. Sgrìobhadair às An Ruis.
- 22 an Lùnasdal - Thomas A. Steitz, ann am Milwaukee. Bith-eòlaiche às na Stàitean Aonaichte.
- 4 an Lùnasdal - Roban Harper, ann an Inbhir Theòrsa. Fear-poileataigs à Alba.
- 30 an t-Sultain - Johann Deisenhofer, ann an Zusamaltheim. Ceimigear às A' Ghearmailt.
- 9 an Damhair - Iain Lennon, ann am Poll a' Ghruthain. Ceòladair à Sasainn.
- 26 an t-Samhain - Edward C. Prescott, ann an Glean Falls Eabhraig Nuadh. Eaconamaiche às na Stàitean Aonaichte.
- 21 an Dùbhlachd - Frank Zappa, ann am Baltimore (Maryland). Ceòladair às na Stàitean Aonaichte.
Bàsan[deasaich | deasaich an tùs]
- 16 am Màrt - Selma Lagerlöf, ann an Sunne. Sgrìobhadair às An t-Suain.
- 20 an Cèitean - Carl Gustaf Verner von Heidenstam, ann am Motala. Sgrìobhadair às An t-Suain.
- 17 an t-Ògmhios - Carl Bosch, ann an Heidelberg. Ceimigear às A’ Ghearmailt.
- 17 an t-Ògmhios - Arthur Harden, ann am Bourne End. Ceimigear à Sasainn.
- 15 an Damhair - Lluís Companys i Jover, ann am Barcelona. Fear-poileataigs à Catalòinia.
- 4 an t-Samhain - Manuel Azaña Díaz, ann am Montauban. Fear-poileataigs às An Spàinn.
- 9 an t-Samhain - Neville Chamberlain, ann an Heckfield. Fear-poileataigs à Sasainn.
- 19 an Dùbhlachd - Tomás Carrasquilla, ann am Medellín. Sgrìobhadair à Coloimbia.


text:
Clach-ghainmhich Thoirbheartanach
Tha clach-ghainmhich Thoirbheartanach na clach ghrùideach ghainmhich. Chaidh a' chlach a chruthachadh anns an linn Proterozoic, mu 1.200 is 544 millean bliadhna sa chaidh. Bha grùid à Graonlainn air a toirt a-steach tarsainn Alba le seann aibhnichean, gu h-àraidh air oir shiaraich an tìr-mhòir is pàirt den Eilean Sgitheanach agus air a chòmhdachadh an gneiss a bha ann roimhe sin. Air sgàth gluasadan tectonic tha cuid de na clachan nan laighe fon mhuir a-nis, agus feadhainn eile a' nochdadh mar bheinn.
Tha i gu math cumanta air oirthir an iar-thuath na Alba, gu h-àraid ann an Gallaibh, chìthear deagh eisimpleirean ann an Asaint agus ann an Ros agus Cromba. Rud beag nas deasaiche tha i ri faicinn anns a' Chomraich, ann an Ratharsair is na h-Eileanan Cròlainneach, ann an Rùm, Sòdhaigh agus ann an Sgalpaigh an t-Sratha.
Canar gun tàinig an t-ainm bho Loch Thoirbheartain; cleachd James Nicol e airson a' chiad turais airson na clachan seo.


text:
British Broadcasting CorporationDachaigh
Òran air a sgrìobhadh le: Iain MacRath (Iain mac Mhurchaidh) agus air a sheinn le: Anna Nic na Ceàrdaich, Ceana Chaimbeul, donna nic a' ghobhainn, Eachann MacCoinnich, Màiri Hamilton agus Seumas C. M. Caimbeul.
This is a song written by: Iain MacRath (Iain mac Mhurchaidh) and sung by: Anna Nic na Ceàrdaich, Ceana Chaimbeul, donna nic a' ghobhainn, Eachann MacCoinnich, Màiri Hamilton and Seumas C. M. Caimbeul.
Sèist / Chorus
Dèan cadalan sàmhach a chuilein mo rùin,
Dèan fuireach mar tha thu 's tu an-dràsta an àite ùr;
Bidh òigeirean againn làn beairteis is cliù,
'S ma bhios tu nad airidh 's leat feareigin dhiùbh.
Gur ann an Ameireagaidh tha sinn an-dràst'
Fo dhubhar na coille nach teirig gu bràth;
Nuair dh'fhalbhas an dùbhlachd 's a thionndaigh's am blàths,
Bidh cnothan, bidh ùbhlan 's bidh an siùcar a' fàs.
'S ro bheag orm fhèin na daoine seo th' ann
Len còtaichean drògaid, ad mhòr air an ceann,
Lem briogaisean goirid 's iad sgoilte gum bainn,
Chan fhaicear an t-osan - 's i bhochdainn a th' ann.
Tha sinne nar n-Innseanaich cinnteach gu leòr,
Fo dhubhar nan craobh cha bhi h-aon againn beò;
Madaidh-allaidh is bèistean ag èigheach 's gach fròg,
Gu bheil sinne nar n-èiginn bhon latha thrèig sinn Rìgh Deòrs'.
Thoir mo shoraidh le fàilte Chinn Tàile nam bò
Far an d'fhuair mi greis m' àrach 's mi am phàiste beag òg,
Bhiodh fleasgaichean donn' air am bonnaibh ri ceòl,
Is nìonagan dualach 's an gruaidh mar an ròs.
An toiseach an fhoghair bu chridheil ar sunnd,
Am fiadh as an fhireach, 's am bradan à grunnd,
Bhiodh luingeas an sgadain a' tighinn fo sheòl,
Bu bhòidheach an sealladh 's fir dhonn air am bòrd.
'S ann ann an Inbhir Ghrainnse a thogadh Anna Nic na Ceàrdaich ach buinidh a teaghlach do ...Fiosrachadh air Anna Nic na Ceàrdaich / Learn more about Anna Nic na Ceàrdaich
Rugadh Eachann MacCoinnich, Eachann Thormoid Mhòir, air 11 Màrt, 1926, ann an Geàrrloch. Bhuineadh a mhàthair, Ceit Nic a' Phearsain do na h-Obanan, ann an ...Fiosrachadh air Eachann MacCoinnich / Learn more about Eachann MacCoinnich
Rugadh Màiri Chaimbeul anns an t-Srùigh ann a' Srath Ghlais air 14 Dùbhlachd, 1888. B' e geamair a bha na h-athair, Raibeart, a bhuineadh do ...Fiosrachadh air Màiri Hamilton / Learn more about Màiri Hamilton
Buinidh Ceana Chaimbeul don Ghrìob anns an Eilean Sgitheanach agus do theaghlach aig a bheil ùidh mhòr ann an ceòl is òrain. Choisinn i am ...Fiosrachadh air Ceana Chaimbeul / Learn more about Ceana Chaimbeul
Rugadh Seumas Cailean MacRath Caimbeul (1897–1979) aig Beinn Dronnaig ann an Loch Aillse, far an robh athair na gheamair. Bha athair, Raibeart, à Gleann Canaich ...Fiosrachadh air Seumas C. M. Caimbeul / Learn more about Seumas C. M. Caimbeul
Copyright © 2015 BBC. Chan eil uallach air a' BhBC airson na th' air làraich-lìn eile.
Gheibhear sealladh nas fheàrr den duilleig seo le sealladair lìn nas ùire agus na duilleagan stoidhle (CSS) air. Ged a chithear susbaint na làraich leis an t-sealladair lìn a th' agaibh, tha sinn a' moladh an dreach as ùire den bhathar-bhog ur sealladair a thoirt a-nuas, no ur duilleagan-stoidhle a chur air ma ghabhas sin dèanamh.


text:
Kappa (Creutair Miotas-eolasach)
Buinidh an Kappa(河童) do na seann faoin-sgeulachdan Iapanach agus 's e seòrsa glaistiga th’ ann. Cha mhòr nach eilear ag aithris mu dheidhinn air feadh Iapain gu lèir, mar sin tha an t-ainm agus a riochd ag atharrachadh a rèir gach sgìre. Is e Kawatarò (河太郎(かわたろう) ainm eile a ghabhas air.
Tha e a’ còmhnaidh ann an aibhnichean is lochain. ‘S e is ciall dhan fhacal Kappa "leanabh na h-aibhne", agus tha an Kappa mu mheud leinibh anns a’ chuid as motha de sgeulachdan. Chan fhaodar an t-uisge a tha glèidhte ann am "bobhla" air a chinn a thraoghadh idir, oir 's e tobar beatha an Kappa th' ann. Thathar ag ràdh ma ruitheas an t-uisge seo a-mach gun caochail an Kappa. ‘S e th’ anns “a’ bhobhla” ach seòrsa lag na cheann far am bheil an t-uisge, agus tha sin air a chuairteachadh ‘s air a chòmhdachadh leis a’ ghruaig sgèiteach aige. Tha a slige air a dhruim coltach ri slige toirtis. Tha craiceann nan Kappa gorm, uaine no dearg.[1]
Giùlan[deasaich | deasaich an tùs]
‘S toigh leis an Kappa a bhith ri aimhleas oir, tha iad coltach ri clann nan dòighean. Tha iad làn de mhagaidean. ‘S tric a bhios iad a’ slaodadh dhaoine agus bheathaichean sìos a-steach do na h-aibhnichean, agus tha iad dualtach a bhith a’ feuchainn gleac Sumo air daoine san dol seachad. Bidh daoine air an dàrna taobh faiceallach mun timcheall orra, ach air an taobh eile, tha dàimh eatorra cuideachd.
‘S minig a bhathar a’ measadh an Kappa mar Dis Uisge a shàbhaileadh daoine a bha ann an cunnart bàthaidh.
An Kappa a rèir sgìrean[deasaich | deasaich an tùs]
Tha diofar sgeulachdan ann mun Kappa air feadh Iapain. Mar sin, tha beagan caochlaidh ann an riochd agus giùlan an Kappa a rèir gach sgìre.
Tha sgeulachdan ann far a bheil na Kappa ag obair còmhla ri daoine ann an co-chomann ris a chèile, far a bheil daoine agus Kappa a' cuideachadh càch a chèile. Mar eisimpleir, tha sgeulachd ann co-cheangailte ri Asakusa ann an Tokio, far am b' àbhaist drochaid a bhith ann (Kappa-bashi) 河童橋; agus ri drochaid eile, air a bheil ainm ceudna - Kappa-bashi - faisg air tobar teth (onsen)温泉 beag ann an Chichibu, Saitama, air am bheil (Mangan no Yu)満願の湯. Anns an sgeulachd seo, bhiodh teaghlach de Kappa, Clann Togoro (カッパ勝五郎),a' cuideachadh muinntir clachain ann a bhith ag imrich dhachaigh a gheamhradh is samhradh. [2]
An latha a th' ann[deasaich | deasaich an tùs]
Tha buaidh sgeulachdan nan Kappa a' mairsinn ann an cultar an latha an-diugh. Canar gur e cularan as fheàrr leis an Kappa mar bhiadh, agus thathas a’ tairgsinn a’ ghlasraich sin dhaibh rè fèillean diadhachd-uisge. Thathar a’ cleachdadh an fhacail “kappa” mar ro-leasachan airson biadhan aig am bheil cularan nam broinn. Mar eisimpleir, kappa-zushi(河童寿司), a tha na sheòrsa de mhaki-sushi anns am bheil pìosan de chularan.[3]
Iomraidhean[deasaich | deasaich an tùs]
- ↑ Sgeulachd air Kappa (ceangailte ri ainmean-àite)
- ↑ Sgeulachd air Kappa (ceangailte ri ainmean-àite)
- ↑ 日本語ジャーナル(Iris làitheil airson Iapanais)


text:
Sgoil Ghàidhlig Ghlaschu a' fàs
- 20 An Gearran 2013
Tha Sgoil Ghàidhlig Ghlaschu a' cur feum air seòmraichean-teagaisg a bharrachd, agus faisg air 700 sgoilear a-nis innte.
A thuilleadh air sin, tha dùil gum bi co-dhiù 80 duine-cloinne air P1 san Lùnastal am bliadhna.
Mar sin dheth feumaidh an sgoil barrachd thidsearan fhastadh, agus seòmraichean-teagaisg san sgoil nach deach a chleachdadh thuige seo ath-fhosgladh.
Ghluais an sgoil Ghàidhlig gu togalach seann sgoil Thaobh na Coille ann an 2006, agus tha cuid de sheòmraichean nach deach a chleachdadh on uair sin.
Tha iarrtas air foghlam tro mheadhan na Gàidhlig ann an Glaschu ag èirigh, agus dh'fhoillsich comhairle a' bhaile aig toiseach na mìos gu bheil dùil aca bun-sgoil Ghàidhlig eile fhosgladh air taobh a deas Ghlaschu, a bhios a' fosgladh ann an 2015.
"Tha sinn a' coimhead air na goireasan a th' againn ann an Taobh na Coille, agus an dòchas gum bi a h-uile rud ceart gu leòr a thaobh sin, agus gun urrainn dhuinn seòmar eile a chleachdadh airson nan sgoilearan a tha a' tighinn a-steach don sgoil," thuirt Oifigear Foghlaim Ghàidhlig Comhairle Bhaile Ghlaschu, Jim Whannel.
"Ach tha e follaiseach gum bi sinn feumach air sgoil ùir," thuirt e.


text:
Là Luain
'S e còmhlan-ciùil puinc às an Eilean Sgitheanach a th' ann an Là Luain. Thòisich an còmhlan ann an 2005 le Kathryn NicAoidh air na drumaichean, Greg MacThòmais air a' bheus agus Tim Armstrong air a' ghiotàr. Chaidh Kathryn trom le leanabh agus ghabh a piuthair, Nicola, ris na drumaichean, ach goirid às dèidh sin, phòs Greg agus Nicola agus dh'fhàg iadsan an còmhlan cuideachd. Thòisich Tim a-rithist le Raonaid Alcorn, à Èirinn, air na drumaichean agus Tòmaidh MacAlpain air a' bheus, agus mhair an sgioba sin gus an latha an-diugh.
Cluichidh iad punc ceòlmhor, uile ann an Gàidhlig. Chluich iad a' chiad chuirm-chiùil aca aig Àrdsgoil a' Phluic, tràth ann an 2007. Rinn iad pìos air Rapal T.Bh, air BBC2 agus anns a' Mhàrt, 2007, chaidh iad air turas ròc, Gàidhlig tro Alba agus Èirinn, còmhla ri Oi Polloi agus còmhlan teacno, Gaeilge, Grà Grànna, a ghabh a-steach 13 bailtean agus 14 cuirmean-ciùil uile gu lèir fad dà sheachdain.
Ceangal a-muigh[deasaich | deasaich an tùs]
Leirmheas air cuirm aig an 13th Note ann an Glaschu


c: text/plain

text:
Seo brath bho Alasdair Caimbeul aig Iomairt Cholm Cille.
Tha foirm iarrtais airson a' ch¨rsa seo ri fhaighinn aig:
http://www.smo.uhi.ac.uk/~caiomhin/tmp-ga-gd-foirm.doc
Agus tha bileag fiosrachaidh mu na c¨rsaichean goirid gu lÚir
ann an Ionad Chaluim Chille ╠le am bliadhna r'a faighinn aig
www.iccile.co.uk
CaoimhÝn
----------------
A chÓirdean,
Tha cothrom air leth gu bhith ann do dhaoine aig Ionad Chaluim Chille
╠le as t-samhradh 11-15 an t-Iuchar nuair a bhios Eamonn O Donaill a'
teagasg Gaeilge do luchd-labhairt na GÓidhlig. Mairidh an c¨rsa
seachdain agus tha Iomairt Cholm Cille a' toirt seachad tabhartasan do
dhaoine a dhol ann. Cuideachd fhads a tha an deichnear Ó Alba ag
ionnsachadh na Gaeilge, bidh 10 Ós ╚irinn ann aig an aon Óm ag
ionnsachadh na GÓidhlig. Leis a sin bidh seachdain de dh' ionnsachadh is
sp˛rs ann dhan fhichead GÓidheal ann an ╠le. Ma ¨idh agaibh, 's urrainn
dhomh-sa ceistean mu na tabhartasan fhreagairt agus bidh D˛mhnall
Angaidh MacIllInnein [log in to unmask] aig ICCI ro thoilichte
bhur cuideachadh a thaobh Óiteachan fuirich agus innse dhuibh mun
ch¨rsa. Tha an c¨rsa fosgailte do dhuine sam bith, ach chan eil ann ach
10 Óiteachan air a' ch¨rsa. Mar sin, bu ch˛ir dhan fheadhainn aig a
bheil ¨idh ann fios a chur thugainn cho luaths as urrainn. Cuideachd,
tha beagan fiosrachaidh is foirm-iarrtais ceangailte ris a' phost-d seo.
Bhithinn fada nur comainn nan sgaoileadh sibh am fiosrachadh seo fad is
farsaing.
Leis gach deagh dh¨rachd
Alasdair
Alasdair Caimbeul
Oifigear Phr˛iseactan (Alba)
Iomairt Cholm Cille
Sabhal M˛r Ostaig
SlŔite
An t-Eilean Sgitheanach
IV44 8RQ
post-d: [log in to unmask]
f˛n: 44 (0)1471 888590
facs: 44(0)1471 888001


text:
Rannsachadh
Tha Sabhal Mòr Ostaig a' cur gu mòr ri rannsachadh na Gàidhlig. Chaidh 15% de dh'obair rannsachaidh na Colaiste ann an cuspairean Ceilteach a chomharrachadh mar 'internationally excellent or world-leading' bhon RAE anns an Dùbhlachd 2008.
Tha a' Cholaiste an sàs ann an iomadh pròiseact rannsachaidh leithid Ionad Nàiseanta na h-Imrich agus Soillse, iomairt nàiseanta a tha a' ceangal OGE agus na h-oilthighean ann an Obar Dheathain, Glaschu agus Dùn Èideann cruinn còmhla.
Tha luchd-obrach na Colaiste an sàs ann an obair rannsachaidh aig fìor àrd-ìre agus tha 11 den luchd-obrach air ceum dotaireachd a chosnadh. Tha cruinneachadh prìseil de leabhraichean Gàidhlig agus Ceilteach anns an Leabharlann agus tha a' Cholaiste cuideachd a' toirt chothroman do dh'oileanaich PhD.